b"\n_START_ARTICLE_\nLine Rider\n_START_PARAGRAPH_\nLine Rider je internetna igra, preprosta simulacija sanka\xc4\x8da, ki se spu\xc5\xa1\xc4\x8da po strminah. Igralec s pomo\xc4\x8djo uporabni\xc5\xa1kega vmesnika nari\xc5\xa1e progo, lik pa se nato spusti po njej. Avtor igre je slovenski \xc5\xa1tudent Bo\xc5\xa1tjan \xc4\x8cade\xc5\xbe (poznan tudi kot f\xc5\xa1k). Line Rider je bil prvi\xc4\x8d objavljen 23. septembra 2006 na forumu deviantART in kmalu postal globalni fenomen. _NEWLINE_Prva razli\xc4\x8dica je bila napisana v okolju Flash, leta 2008 pa je iz\xc5\xa1la \xc5\xa1e predelava za Microsoft Silverlight. Njena spletna stran je \xc5\xa1e pred uradnim izidom zabele\xc5\xbeila ve\xc4\x8d deset milijonov ogledov in bila med drugim prikazana v McDonald'sovih oglasih."